《和芍药》
宋代·廖行之

牡丹摧尽蘂初成，花谱还应压后生。
右掖昔年陪俊赏，幽兰今日助诗情。
当阶镇日翻红艳，傍砌何人翫秀英。
国色要须归第一，花王从此浪收名。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。